Νικολέττα Ράλλη

Η Νικολέττα Ράλλη (Αθήνα, 25 Απριλίου 1983) είναι Ελληνίδα παρουσιάστρια, ραδιοφωνική παραγωγός, blogger και πρώην μοντέλο. 

Πρώτα χρόνια
Γεννήθηκε το 1983 στην Αθήνα και μεγάλωσε στου Γκύζη. Τόπος καταγωγής της είναι ο Πλάτανος Ακράτας Αχαΐας. Σπούδασε Γεωλογία στο Εθνικό και Καποδιστριακό Πανεπιστήμιο Αθηνών ενώ σε ηλικία 21 ετών ξεκίνησε να ασχολείται επαγγελματικά με το modeling. Το 2005, σε ηλικία 22 ετών, αποφάσισε να δηλώσει συμμετοχή στα Καλλιστεία του ΑΝΤ1 όπου απέσπασε τον τίτλο της «Β' Μις Ελλάς». Μετά τα Καλλιστεία μπήκε στο χώρο της υποκριτικής, ενώ από το 2009 ασχολείται επαγγελματικά με την παρουσίαση τηλεοπτικών και ραδιοφωνικών εκπομπών.

Βιογραφικό
Το 2005, μετά την κατάκτηση του τίτλου της «Β' Μις Ελλάς» στον Διαγωνισμό Ομορφιάς του ΑΝΤ1, εκπροσώπησε την χώρα μας σε μεγάλο διεθνή διαγωνισμό ομορφιάς που διοργανώθηκε στην Κίνα όπου εκεί πήρε την πρωτιά για την Ελλάδα με τον τίτλο «Miss Queen Tourism International 2005». Το επόμενο διάστημα έμεινε για λίγο στην Κίνα, μετά τη νίκη της και ασχολήθηκε επαγγελματικά με το modeling δουλεύοντας για διάφορες εταιρείες.

Το 2006, ο τηλεοπτικός σταθμός ΑΝΤ1 της πρότεινε μία θέση για το πρωταγωνιστικό καστ της κωμικής σατιρικής σειράς «Σκερτσάκια». Η ίδια δέχτηκε την πρόταση έτσι έλαβε μέρος στη σειρά τη σεζόν 2006-2007. Την επόμενη σεζόν η σειρά πήρε μεταγραφή στον ALPHA με τους ίδιους ακριβώς συντελεστές αλλά με αλλαγή στον τίτλο της, που εκείνη τη σεζόν έγινε «Σφηνάκια». Ακολούθησαν έκτακτες συμμετοχές στις σειρές «Σε είδα» και «Ο άγγελος μου ο διάβολος μου» το 2008.

Το 2009, ξεκίνησε να ασχολείται με την παρουσίαση εκπομπών. Από το 2009 μέχρι το 2011 συνεργάστηκε με το μουσικό κανάλι MAD TV παρουσιάζοντας μουσικές και νεανικές εκπομπές. Το καλοκαίρι του 2011, μετά την ολοκλήρωση της μεσημεριανής εκπομπής της Χριστίνας Λαμπίρη ύστερα από 9 χρόνια, δέχτηκε πρόταση από το STAR για να αναλάβει την νέα lifestyle εκπομπή «Made In Star». Έτσι τη σεζόν 2011-2012 παρουσίασε την εκπομπή στη μεσημεριανή ζώνη του σταθμού. Την ίδια περίοδο ήταν μέρος του πρωταγωνιστικού καστ της σειράς «Comedy Lab», που προβλήθηκε από το ίδιο κανάλι ενώ επιπλέον συμμετείχε στην κωμική σειρά «Ελεύθερος κι Ωραίος» στον ΑΝΤ1, με πρωταγωνιστές τους Μέμο Μπεγνή, Ιωάννα Πηλιχού και Γιώργο Πυρπασόπουλο. Η εκπομπή της σταμάτησε ξαφνικά τον Απρίλιο του 2012 χωρίς καμία προειδοποίηση από το κανάλι ενώ η ίδια είχε συμβόλαιο ως τον Αύγουστο του ίδιου έτους. Την επόμενη σεζόν έλαβε μέρος στον τρίτο κύκλο του show χορού «Dancing with the Stars» στον ΑΝΤ1 ενώ ξεκίνησε την συνεργασία της με το MTV GREECE παρουσιάζοντας διάφορες εκπομπές.

Το 2016, ανέλαβε την παρουσίαση της lifestyle εκπομπής «Όλα Καλά» στο Μακεδονία TV γι' αυτόν το λόγο εγκαταστάθηκε στη Θεσσαλονίκη για μία σεζόν. Την επόμενη σεζόν, 2017-2018, υπήρξε συμπαρουσιάστρια του Γιώργου Λιάγκα στην εκπομπή «Late Night με τον Γ. Λιάγκα» στον ΑΝΤ1. Το καλοκαίρι του 2018, ανέλαβε την παρουσίαση της πρωινής εκπομπής «Καλοκαίρι Μαζί στις 10:00» μαζί με τον Νίκο Αναδιώτη. Το Σεπτέμβρη του ίδιου έτους, παρουσίασε την επιστροφή των ελληνικών «Καλλιστείων» στην τηλεόραση στο Μακεδονία TV.

Την σεζόν 2021-22 παρουσίασε την ψυχαγωγική εκπομπή «Αυτό Είναι Σαββατοκύριακο» στο OPEN.

Προσωπική ζωή
Το 2018, ξεκίνησε τη σχέση της με τον επιχειρηματία Μιχάλη Ανδρούτσο. Το 2020, γεννήθηκε η κόρη τους, Σοφία.

Φιλμογραφία
Τηλεόραση
 Έτος Τίτλος Προγράμματος Κανάλι Ρόλος Σημειώσεις 2005 Διαγωνισμός Ομορφιάς ΑΝΤ1 ΑΝΤ1 Η Ίδια Διαγωνιζόμενη - Β' Μις Ελλάς 2006-2007 Σκερτσάκια ΑΝΤ1 Νικολέττα Ράλλη Πρωταγωνιστικός Ρόλος 2007-2008 Σφηνάκια ALPHA Νικολέττα Ράλλη Πρωταγωνιστικός Ρόλος 2008 Σε Είδα ALPHA Μάγδα Επεισόδιο: "Το τρίγωνο του Πασκάλ" Ο άγγελός μου ο διάβολος μου ALPHA Νέλλη Επεισόδιο: "Κορίτσι και γυναίκα" 2009-2011 Fashion Music Project MAD TV Η Ίδια Παρουσιάστρια MadVille MAD TV Παρουσιάστρια Your Top Today MAD TV Παρουσιάστρια 2010-2011 Mad Video Music Awards ALPHA Παρουσιάστρια Backstage 2011 MadWalk - The Fashion Music Project ΑΝΤ1 Παρουσιάστρια Backstage 2011-2012 Made in Star STAR Παρουσιάστρια Comedy Lab STAR Νικολέττα Ράλλη Πρωταγωνιστικός Ρόλος 2012 Ελεύθερος κι ωραίος ΑΝΤ1 Ναταλία Βασικό Καστ 2012-2013 Dancing with the Stars ΑΝΤ1 Η Ίδια Διαγωνιζόμενη - 14η Θέση 2013-2015 Hit List Hellas MTV Greece Παρουσιάστρια Love your body MTV Greece Παρουσιάστρια 2016-2017 Όλα Καλά Μακεδονία TV Παρουσιάστρια 2017 Late Night με τον Γιώργο Λιάγκα ΑΝΤ1 Συμπαρουσιάστρια 2018 Καλοκαίρι Μαζί στις 10:00 ΑΝΤ1 Παρουσιάστρια Διαγωνισμός Ομορφιάς Star Hellas Μακεδονία TV Παρουσιάστρια My Style Rocks ΣΚΑΪ Guest Κριτής - Gala 10 2021-2022 Αυτό Είναι Σαββατοκύριακο! OPEN Παρουσιάστρια

Κινηματογράφος
+ Έτος Τίτλος Κινηματογραφικής Ταινίας Ρόλος Σημειώσεις 2011 Λούφα και παραλλαγή: Σειρήνες στη στεριά μέλος ομάδα Τέχνη Ζωής κινηματογραφικό ντεμπούτο

Παραπομπές

Κατηγορία:Ελληνίδες μοντέλα
Κατηγορία:Ελληνίδες τηλεπαρουσιάστριες